钦定古今图书集成/明伦汇编/氏族典/第529卷 > 郭震
## 钦定古今图书集成/明伦汇编/氏族典/第529卷 > 郭震

按《唐书郭震传》：“震字元振，魏州贵乡人，以字显。长七
尺，美须髯，少有大志，举进士，为通泉尉。任侠使气，拨
去小节，授右武卫铠曹参军，进奉宸监丞。后数年，吐
蕃赞婆等来降，因诏元振与河源军大使夫蒙令卿
率骑往迎，授主客郎中。久之，突厥、吐蕃联兵寇凉州，
拜元振为凉州都督，即遣之拓境千五百里，自是州”
无寇忧。神龙中，迁左骁卫将军、安西大都护。睿宗立，
召为太仆卿。景云二年，进同中书门下三品，迁吏部
尚书，封馆陶县男。先天元年，为朔方军大总管，筑丰
安、定远城，兵得保顿。明年，以兵部尚书复同中书门
下三品。元宗诛太平公主也，睿宗御承天门，诸宰相
走伏外省，独元振总兵扈帝。事定，宿“中书者十四昔
乃休。”进封代国公，兼御史大夫，复为朔方大总管，以
备突厥。未行，会元宗讲武骊山，军容不整，引坐纛下，
将斩之。刘幽求、张说扣马谏，乃赦死，流新州。开元元
帝思旧功，起为饶州司马，怏怏不得志，道病卒，年五
十八。十年，赠太子少保。元振居处俭约，手不置书，人
莫见其喜愠。